Rýmingarskiltum verður dreift í öll hús á Seyðisfirði og mögulega líka á Eskifirði og í Neskaupstað. Í óðagoti geta mikilvægir hlutir gleymst og ef skiltið er úti í glugga veit lögregla hvaða hús eru yfirgefin.
Hugmyndin er þá að dreifa þessu á hvert heimili á Seyðisfirði og ef til þess kemur að þarf að fara í rýmingar þá er þetta hugsað þannig að þeta verði sett út í glugga eða á áberandi stað sem er sýnilegt frá götu til þess að einfalda og auðvelda yfirsýn lögreglu og þeirra sem aðstoða við að fylgja eftir rýmingunni.
Segir Guðrún Lísbet Níelsdóttir, verkefnisstjóri hjá Almannavarnadeild Ríkislögreglustjóra. Rýmingarskilti hafa verið notuð á Suðurlandi vegna eldgosa og til greina kemur að dreifa skiltum einnig í hús á Eskifirði og í Neskaupstað þar sem ofanflóð geta ógnað byggð. Á skiltunum eru líka holl ráð til þeirra sem þurfa að rýma. Í húsum getur verið gestkomandi fólk, jafnvel ferðamenn sem ekki þekkja rýmingar. Einnig gátlisti um það sem þarf að hafa meðferðis þegar heimili er yfirgefið.
Fólk er í geðshræringu jafnvel og þetta er ekki þægileg tilfinning að þurfa að yfirgefa heimili sitt með þessum hætti. Þá er gott að hafa eitthvað í höndunum til þess að minna sig á hvað maður á að hafa í huga. (Og mér skilst að það hafi viljað brenna við þegar fólk er að rýma í skyndingu að fólk er til dæmis að gleyma lyfjunum sínum heima og þarf þá að snúa aftur heim að sækja þau?) Jú við erum þarna með gátlista á þessum skiltum þar sem er verið að minna á eins og lyf og fatnað og snyrtivörur og önnur nauðsynleg hjálpartæki eins og gleraugu og heyrnartæki og gæludýr líka. Það þarf að gera ráðstafanir fyrir þau þannig að þetta eru ýmis holl ráð sem eru á þessu skilti.
Rýmingarskiltum verður dreift í öll hús á Seyðisfirði og mögulega líka á Eskifirði og í Neskaupstað. Í óðagoti geta mikilvægir hlutir gleymst en ef skiltið er úti í glugga veit lögregla hvaða hús eru yfirgefin. 